Ingeborg Bækholt hadde flere søsken: brødrene Helge (1923–2003) og Johan, og søsteren Vesla (1930–2024). Da Norge ble okkupert av tyskerne under andre verdenskrig ble faren Peder, som var medlem av Norges Kommunistiske Parti, etter hvert fengslet og internert i Sachsenhausen konsentrasjonsleir. Broren Johan ble sendt til Nacht und Nebel-leiren Natzweiler. Broren Helge var leder av en av de kommunistiske motstandsgruppene i Saborg og utførte sabotasjeaksjoner, blant annet mot den tyske knottfabrikken i Hillevåg 29. november 1944. I januar 1945 bestemte Helge seg for å rømme til Sverige, men på ski over fjellet traff han Knut Haukelids Milorg-gruppe og sluttet seg til den, og deltok deretter i anti-sabotasjeoperasjonen Operasjon Sunshine.